Bitak
<s>Bitak ili bivstvovanje (prvi je termin više uobičajen u hrvatskoj, a drugi u srpskoj filozofskoj terminologiji; grč. τὸ ὄν, lat. ens, nem. sein, franc. être, eng. Being) jeste temeljni pojam i predmet proučavanja ontologije.</s><s>Kako se ontologija smatra fundamentalnom filozofskom disciplinom, to se na bitak može gledati i kao na osnovni pojam i predmet proučavanja čitave filozofije.</s><s>Od pojma bitka treba razlikovati biće, koje predstavlja konkretnu realizaciju bitka u stvarnosti – ono što po bitku jeste.</s>

<s>Osnovna pitanja ontologije jesu: Šta jeste?</s><s>Po čemu to jeste?</s><s>To po čemu nešto jeste – ma kakav se konkretan odgovor dao – imenuje se terminom bitak.</s><s>Ukoliko se za bitak uzme neka materija (prvi antički filozof za bitak je uzeo vodu) – to je materijalizam u filozofiji, a ako se uzme neki nematerijalni element (Platon je za bitak smatrao svet ideja, hijerarhijski uređenih tako da se na njihovom vrhu nalazi ideja Dobra) – to je idealizam u filozofiji.</s><s>Ukoliko se smatra da je bitak jedan (kao što je smatrao Parmenid) – onda je to monizam, a ukoliko se smatra da ih ima više (kako su to smatrali pitagorejci) – onda je to pluralizam u filozofiji.</s><s>Ukoliko se smatra da bitak na neki način proističe iz božanstva – to je teizam; ukoliko se smatra da je celokupna priroda i svet identična sa božanstvom – to je panteizam; ukoliko se smatra da takvih božanstava ima više – to je politeizam, a ukoliko se uzme da je to božanstvo samo jedno – to je monoteizam; ukoliko se smatra da bitak proističe iz božanstva, koje međutim više ne igra nikakvu ulogu u daljem razvoju sveta – to je deizam.</s>

<s>Vanjski linkovi
 Being in philosophy and linguistics</s>

<s>Ontologija
Članci kojima nedostaju izvori</s>

